Sun Microsystems

Sun Microsystems, Inc. esseva un compania statounitese qui vendeva computatores, componentes de computatores, software, e servicios de technologia de information , e qui creava le linguage de programmation Java, le systema de operation Solaris, ZFS, le Systema de Files Reticular (Network File System, NFS) e le processatores SPARC. Sun contribueva significantemente al evolution de diverse importante technologias informatic, inter illos Unix, RISC processatores, computation con clientes tenue, e computation virtualisate. Sun esseva fundate le 24 februario, 1982. A su culmine, le sede de Sun esseva in Santa Clara, California (parte de Silicon Valley), super le previe campus west del Agnews Developmental Center.

Le 20 de april, 2009 illo esseva annunciate que Oracle Corporation acquirerea Sun pro US$7.4 milliardos. Le transaction esseva complite le 27 januario, 2010.

Le productos de Sun includeva servitores informatic e stationes de travalia construite super su proprie architectura de processator SPARC basate super RISC e etiam super processatores basate super x86 como le Opteron de AMD e le Xeon de Intel; systemas de immagazinage; e un suite de productos software includente le systema de operation Solaris, utensiles pro disveloppatores, software de infrastructura web, e applicationes de administration de identitates. Altere technologias include le platteforma Java, MySQL, e NFS. Sun esseva un partisano de systemas aperite in general e Unix in particular, e un contributor major al software libere. A diverse tempores, Sun ha facilitates manufacturante in diverse situationes in tote le mundo, includente Hillsboro, Oregon, Linlithgow, Scotland, e Newark, California; totevia, antea le compania esseva acquirite, illo ha donate le majoritate de su activitates pro manufacturar a altere companias.

 Vide etiam 
 Java
Categoria:Interprisas informatic del Statos Unite
Categoria:Interprisas multinational